Ёсць яшчэ адна прыемная навіна, але ўжо ад распрацоўшчыкаў: зусім хутка сэрвіс для бацькоў можа стаць бясплатным. Тыя, хто аплаціў наперад, атрымаюць доступ да дадатковых паслуг. Вучань — да рэсурсу самаадукацыі, а бацькі — да аналітыкі і прагназавання паспяховасці вучня. “Сутнасць прагназавання ў тым, каб задаць адзнаку, якую бацькі хочуць бачыць у дзіцяці за чвэрць ці за год, — тлумачыць ідэю суразмоўца. — І праграма ў рэальным рэжыме часу адсочвае сітуацыю па кожным прадмеце. Паспяховасць у залежнасці ад узроўню будзе размалявана ў розныя колеры: чырвоны, аранжавы, зялёны. Першыя два — сігнал бацькам, што паспяховасць адхіляецца ад зададзенай нормы. Методыкі аналізу цяпер знаходзяцца ў працэсе ўзгаднення з Міністэрствам адукацыі. Такі аналіз актуальны для тых, хто паступае ў гімназіі, каледжы, універсітэты. Сайт выдасць таксама рэкамендацыі, якія прабелы ў ведах варта ліквідаваць. Сэрвіс ужо гатовы, але пакуль працуе ў тэставым рэжыме”.